Third Avenue Self-catering Home | LekkeSlaap
Third Avenue Self-catering Home bied verblyf in Rondebosch-Oos wat deel is van Kaapstad se Suidelike Voorstede. Die huis is sentraal geleë en is minder as 15 km van die middestad, Bo-Kaap, V&A Waterfront en Kaapstad Internasionale Lughawe af.
'n Slim-TV en gratis optiesevesel-internet is beskikbaar en daar is 'n alarmstelsel met gewapende reaksie.
Daar is slaapplek vir 6 gaste in 3 dubbelkamers en daar is 3 badkamers. Die hoofslaapkamer het 'n koningingrootte-bed en 'n en suite-badkamer met 'n stort en die tweede slaapkamer het 'n dubbelbed en ook 'n en suite-badkamer met 'n stort. Die derde slaapkamer het 'n dubbelbed en 'n aparte badkamer met 'n bad en 'n handstort. Elke slaapkamer het kaste, 'n lessenaar, stoel, waaier en haardroër. Die kamers deel 2 draagbare verwarmers.
Die kombuis is goed toegerus met 'n mikrogolfoond, stoof, oond, eetgerei, breekware en yskas-vrieskas. Die oopplan-leefarea het 'n eetkamertafel en sitarea met gemaklike sitplek.
Daar is 'n lieflike agtertuin met 'n draagbare braai en 'n tafeltjie en stoele. Daar is parkeerplek vir 1 voertuig agter 'n afstandbeheerde hek.
Rondebosch-Oos is 'n rustige, stil woonbuurt. Crawford-treinstasie is stapafstand van die huis af. Daar is kerke en moskees stapafstand van die woonstel en Islamia is 12 minute se stap ver.